Isu, Nigeria

Isu chi Local government area efu Imo State ójanẹ Nigeria. Ugwẹta ñwu chi efu ewo Umundugba. Amì áwo ki bọ chi Amandugba, Ekwe, Uburu Ekwe, Isunjaba, Amurie Omanze, Ebenator Ekwe mañyi Oboro Amurie. Odu ñwu lẹ kw'ugbo Abo Isu, ki che ucgẹ ka efu Abo igbo.

Amandugba kpai Umundugba che ewo ka ma che kwobi. Amì ewó mèjí lẹ che ọbata omi ki awa kwefu ájí  ki la ñọ gbẹ yika gẹ. Ugbo ki ómì lẹ adẹ lẹ ñọ mu d'ugbo ki amì imu ki a du ọga iba wa dẹ mañyi ugbo ki ọga ki bọ dabi cholera, diarrhea, dysentery, kpai amì ẹñwù edilẹ dabu guinea worm kpai tape worm a dọ. Ùkọlọ ki abo Africa We Care che abó kùma chele, ma chanẹ udu bore-hole ñwu ma.

Uñyi ukọchẹ ki dẹ anẹ ọmọ lẹ ma dọ kọ Missionary Institute of God's Image (MIGI) German Language School. Uñyi ukọchẹ lẹ dẹ efu ewo Amurie Omanze efu Isu Local Government Area. Unyi ukọchẹ MIGI German Language School che ugbo ki Imo State Ministry of Tertiary Education mọ.Ichi German chẹñwù ku ma kọ amọma unyi ukọchẹ lẹ ku ma tene ch'ukọchẹ ojanẹ Germany. Abo ku ma nẹ ọkọ kpai ọya ku ma ñeju tódù ku ma ló tó gbo ná omọ lẹ a lo t'uñyi ukọchẹ lẹ gẹ.missionary Institute of God´s Image German Language School Amurie Omanze

 Uwewe 
Uwewe abo Isu LGA che alu 111,213,ójìle ma ku ma kwi ójanẹ Igbo. Ichi Igbo chẹñwu ku ma ka ọmọ ojile abalẹ gẹ ójìle ma chi ami agbọla-ọjọ ójanẹ lẹ. Ma ch'ucholo ọkwu wewe efu Isu LGA mañyi oká efu ma che icholo Igba nta.

 Anẹ ñwu 
Anẹ Isu LGA chi 40 km squared i la ni temperature 26 °C. LGA lẹ dẹ efu oko ki uju áfu ñwu chi 11 km/h. Uña humidity efu Isu LGA is 71 percent abalẹ gẹ anẹ lẹ che nẹ amì ájí wewe ki a cha lefu ogbègbèlè lẹ.

 Ákpá ñwu 
Efu Isu, ójì uwo ñwu che ekpuna alu ki ọlọjì ñwu che ẹridọdọ. Temperature ọdọ du a kwefu 65°F ti 88°F, e wanẹ ñwu chi 59°F kpai eñyatẹ ñwu chi 91°F ki ma la gbojí dẹ-n. Iko ki nyọ ku ma d'eju do che ùkpójì óchù ẹgwaka ti uchanẹ óchù eju. 

 Ẹñwù Ọkọ 
Efu ewó Idu ùkọlọ oko ku ma gbẹ uchu, abacha, kpai ẹkpẹ. Ma ñyaja efu LGA lẹ kpai amì ájá wewe ugbo ki amì áwo amunẹ áwá la kpai ku ma ta ẹñwù ọmọ. Ẹñwù ómùnẹ ku ma che yi Isu LGA chi ugbo ku ma gwalọ.

 References 

 External links